મગફળી અગ્નિકાંડની તપાસ માટે નિમાયેલ સીટના વડા દિપાંકર ત્રિવેદીએ વધુમાં જણાવ્યુ હતુ કે, ગોંડલના ઉમવાડા રોડ પર આવેલ રામરાજય કોટન મીલમાં રાજય સરકાર દ્વારા ટેકાના ભાવે ખરીદાયેલ ૨૮ કરોડની મગફળીના જથ્થામાં ગત મંગળવારે આગ લાગી હતી. આગે વિકરાળ સ્વરૂપ ધારણ કરતા તમામ મગફળીનો જથ્થો બળીને ખાખ થઇ ગયો હતો. આ આગ એટલી વિકરાળ હતી કે તેના લબકારા છ દિવસ સુધી ચાલુ રહ્યા હતા. રાજય સરકારે ખરીદેલ ૩૬ કરોડની મગફળીનો જથ્થો સળગી જતા આ મગફળી અગ્નિકાંડમાં રાજકીય આગેવાનોની સંડોવણી હોવાના આક્ષેપો થતા રાજયના મુખ્યમંત્રી વિજયભાઇ રૂપાણીએ સીઆઇડી ક્રાઇમને તપાસ સોંપવાનો હુકમ કર્યો હતો. બીજીબાજુ ઘટના સ્થળે દોડી ગયેલ જિલ્લા કલેકટર વિક્રાંત પાંડેએ આ રહસ્યમય આગની ઘટના અંગે મેજીસ્ટ્રીયલ તપાસના આદેશો આપ્યા હતા.